CELEX: 32015R0292
Language: lt
Date: 2015-02-24 00:00:00
Title: 2015 m. vasario 24 d. Komisijos įgyvendinimo reglamentas (ES) 2015/292, kuriuo anglies dioksidas patvirtinamas kaip veiklioji medžiaga 15-o tipo biocidiniams produktams gaminti  Tekstas svarbus EEE

25.2.2015   
            
            
               LT
            
            
               Europos Sąjungos oficialusis leidinys
            
            
               L 53/3
            
         KOMISIJOS ĮGYVENDINIMO REGLAMENTAS (ES) 2015/292
   2015 m. vasario 24 d.
   kuriuo anglies dioksidas patvirtinamas kaip veiklioji medžiaga 15-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 90 straipsnio 2 dalį,
   kadangi:
   
               (1)
            
            
               2012 m. vasario 22 d. Nyderlandai pagal Europos Parlamento ir Tarybos direktyvos 98/8/EB (2) 11 straipsnio 1 dalį gavo prašymą veikliąją medžiagą anglies dioksidą įrašyti į tos direktyvos I priedą, kad ta medžiaga būtų naudojama minėtos direktyvos V priede apibrėžtiems 15-o tipo produktams (avicidams) gaminti;
            
         
               (2)
            
            
               2013 m. rugpjūčio 30 d. Nyderlandai pagal Direktyvos 98/8/EB 11 straipsnio 2 dalį Komisijai pateikė vertinimo ataskaitą ir savo rekomendacijas;
            
         
               (3)
            
            
               2014 m. birželio 17 d. Biocidinių produktų komitetas, atsižvelgdamas į vertinančiosios kompetentingos institucijos išvadas, parengė Europos cheminių medžiagų agentūros nuomonę;
            
         
               (4)
            
            
               remiantis ta nuomone, biocidiniai produktai, kurie naudojami kaip 15-o tipo produktai ir kurių sudėtyje yra anglies dioksido, turėtų atitikti Direktyvos 98/8/EB 5 straipsnio reikalavimus, jei laikomasi tam tikrų su jų naudojimu susijusių specifikacijų ir sąlygų;
            
         
               (5)
            
            
               todėl anglies dioksidą tikslinga patvirtinti kaip tinkamą naudoti 15- tipo biocidiniams produktams gaminti, jei laikomasi tam tikrų specifikacijų ir sąlygų;
            
         
               (6)
            
            
               kadangi nanomedžiagos vertinamos nebuvo, patvirtinimas šioms medžiagoms neturėtų būti taikomas, kaip nustatyta Reglamento (ES) Nr. 528/2012 4 straipsnio 4 dalyje;
            
         
               (7)
            
            
               šiame reglamente numatytos priemonės atitinka Biocidinių produktų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Anglies dioksidas patvirtinamas kaip veiklioji medžiaga 15-o tipo biocidiniams produktams gaminti, jei laikomasi priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. vasario 24 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 167, 2012 6 27, p. 1.
   
      (2)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).
   
      PRIEDAS
      
                  Bendrasis pavadinimas
               
               
                  IUPAC pavadinimas
                  Identifikacijos numeriai
               
               
                  Mažiausias veikliosios medžiagos grynumo laipsnis (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Produkto tipas
               
               
                  Specialiosios sąlygos (2)
                  
               
            
                  Anglies dioksidas
               
               
                  IUPAC pavadinimas:
                  Anglies dioksidas
                  EB Nr. 204–696–9
                  CAS Nr. 124–38–9
               
               
                  999 mL/L
               
               
                  2015 m. birželio 1 d.
               
               
                  2025 m. gegužės 31 d.
               
               
                  15
               
               
                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į paraišką išduoti autorizacijos liudijimą, bet nebuvo įvertinti atliekant veikliosios medžiagos Sąjungos lygmens rizikos vertinimą.
                  Biocidinių produktų autorizacijos liudijimai išduodami laikantis šių sąlygų:
                  
                              1)
                           
                           
                              produktai tiekiami tik kvalifikuotiems specialistams ir naudojami tik tokių specialistų;
                           
                        
                              2)
                           
                           
                              naudotojams apsaugoti imamasi tinkamų priemonių, įskaitant, jei reikia, suteikiama asmens apsaugos priemonių;
                           
                        
                              3)
                           
                           
                              pašaliniams asmenims apsaugoti imamasi tinkamų priemonių, pavyzdžiui, užtikrinama, kad tokių asmenų nebūtų zonoje, kurioje atliekamas apdorojimas;
                           
                        
                              4)
                           
                           
                              naudojamos tokios dozės ir vadovaujamasi tokiomis naudojimo instrukcijomis, kad gaišinami paukščiai nepatirtų nereikalingo skausmo ir kančių;
                           
                        
                              5)
                           
                           
                              naudojimo sąlygose nurodoma, kad anglies dioksidas turi būti naudojamas kaip kraštutinė priemonė, vadovaujantis integruota kenkėjų kontrolės strategija, kuria siekiama kuo labiau apriboti tokio produkto naudojimą.
                           
                        
            
         (1)  Šioje skiltyje nurodytas grynumas – mažiausias veikliosios medžiagos, naudotos atliekant vertinimą pagal Reglamento (ES) Nr. 528/2012 8 straipsnį, grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.
      
         (2)  Kad būtų galima įgyvendinti Reglamento (ES) Nr. 528/2012 VI priede nustatytus bendruosius principus, su vertinimo ataskaitų turiniu ir išvadomis galima susipažinti Komisijos interneto svetainėje http://ec.europa.eu/environment/chemicals/biocides/index_en.htm.